มี พสพ.วันอังคารไม่ได้ป้องกันหลั่งนอกไปสองครั้ง เช้าวันพุธทานยาคุมฉุกเฉินไป กลางคืนวันพุธใส่ถุงแต่ถุงแตก ต้องทานยาคุมฉุกเฉินซ้ำไหมคะ ปจด.ล่าสุดมาเมื่อวันที่ 30 พ.ค หมดเมือวันที่ 3
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95% โดยกลไกคือการป้องกันการตั้งครรภ์ด้วยการทำให้สภาพเยื่อบุโพรงมดลูกไม่เหมาะต่อการฝังตัวของตัวอ่อนค่ะยาคุมกำเนิดฉุกเฉินใช้ในกรณีที่จำเป็นจริงๆ มักใช้ในกรณีที่ถูกข่มขืน หรือเกิดความผิดพลาดในการคุมกำเนิดแบบปกติเช่น ถุงยางรั่ว ลืมกินยาคุมเกิน2เม็ด เป็นต้น จะไม่แนะนำให้ใช้ยาคุมฉุกเฉินในกรณีที่ต้องการคุมกำเนิดระยะยาวแบบทั่วไป เนื่องจากประสิทธิภาพต่ำและผลข้างเคียงมากเช่นเลือดออกทางช่องคลอดหรือประจำเดือนมาคลาดเคลื่อนไม่มีรายงานวิจัยบอกว่ายาคุมจะมีฤทธ์คุมกำเนิดได้กี่โมง ส่วนใหญ่จะใช้หลังจากมีเพศสัมพันธ์ในครั้งนั้นทันที ไม่ได้มีฤทธิ์ป้องกันการตั้งครรภ์ที่เกิดจากการมีเพศสัมพันธ์หลังจากนั้น และไม่ควรใช้เกิน 2 ครั้งต่อเดือนแนะนำการใช้ถุงยางอนามัยที่ไม่ขาดไม่รั่ว และใช้ยาคุมกำเนิดแบบแผงรายเดือน ฉีดยาคุม ฝังยาคุมจะดีกว่า เนื่องจากประสิทธิภาพสูงและผลข้างเคียงที่จะเกิดต่อระบบสืบพันธุ์เพศหญิงน้อยกว่าค่ะ